Държавен вестник, бр. 40, 2019 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  40
рисковете, пред които е изложена, както и 
Българската народна банка при осъществя-
ването на ефективен надзор върху нейната 
дейност.
(3) Банките не могат да създават необос-
новано сложни и непрозрачни структури, 
които нямат ясна икономическа обосновка и 
които могат да се използват за незаконна цел.
Раздел II
Вътрешни правила
Чл. 4. (1) Управителният орган на банката 
приема и прилага правила за организацията 
и управлението на банката, които включват 
най-малко:
1. подробно описание на управленската 
и организационната структура на банката, 
включително ясно разпределение на функ-
циите и отговорностите между структурните 
звена, взаимоотношенията между тях и реда 
за вземане на решения;
2. изчерпателно посочване на правомощи-
ята и отговорностите на администраторите 
и на лицата, заемащи ключови позиции в 
банката, както и описание на изискванията 
за заемане на длъжностите, осигуряващи 
наличието на знания, умения и професио-
нален опит, необходими за изпълнение на 
техните задължения;
3. стратегията и плана за дейността на 
банката, които отчитат нейните дългосрочни 
финансови интереси и платежоспособност;
4. политиката и структурата за управление 
и контрол на риска, включително определяне 
на рисковия апетит на банката;
5. реда за изготвяне и обхвата на управ­
ленската информация;
6. подходящи и надеждни системи за сче-
товодна и финансова отчетност, включително 
ефективна организация на финансовия и 
оперативния контрол;
7. ефективна рамка за вътрешен контрол, 
която включва независими служби за управ­
ление на риска, нормативно съответствие и 
вътрешен одит;
8. политика за установяване, управление и 
предотвратяване на конфликти на интереси;
9. процедура за подаване на сигнали 
от служители за извършени нарушения в 
банката;
10. кодекса за етично поведение на ад-
министраторите и служителите, включващ 
високи етични и професионални стандарти, 
съответстващи на специфичните нужди и 
характеристики на банката;
11. системата за обучение, оценка и сти-
мулиране на висшия ръководен персонал 
и служителите, изпълняващи контролни 
функции.
(2) Управителният орган на банката пе-
риодично преглежда и оценява правилата по 
ал. 1, като при установяване на непълноти, 
слабости и/или необходимост от тяхното 
подобряване приема изменения и допълнения 
в тях. Заключенията от оценката и пред-
приетите мерки се отразяват в протокола 
от заседанието.
(3) При встъпване в длъжност членовете 
на управителните и контролните органи на 
банката и служителите на банката, спрямо 
които те се прилагат, се запознават с прави-
лата по ал. 1, което се удостоверява писмено 
или по друг подходящ начин. Изискването 
по предходното изречение се прилага и при 
всяка следваща промяна в правилата.
(4) Надзорният съвет на банката, съот-
ветно членовете на съвета на директорите, 
които не са изпълнителни членове, наблюдава 
и контролира прилагането на политиките, 
правилата и процедурите за организацията 
и управлението на банката относно:
1. рисковата култура на банката;
2. счетоводната и финансовата отчетност;
3. рамката за вътрешен контрол;
4. политиката за установяване, управление 
и предотвратяване на конфликт на интереси;
5. годишния план за дейността на спе-
циализираната служба за вътрешен одит;
6. кодекса за етично поведение; 
7. други въпроси, предвидени в устава и 
вътрешните актове на банката.
Чл. 5. (1) Управителният орган на банката 
изгражда разумна и последователна рискова 
култура съобразно рисковете, пред които е 
изложена банката, и нейния рисков апетит.
(2) Рисковата култура включва най-малко:
1. основните принципи, ценности и очак­
вания на управителните и контролните 
органи относно поемането и управлението 
на риска;
2. отговорността на служителите на 
всички нива да познават и разбират основ-
ните рискове, на които е изложена банката, 
нейния рисков апетит и капацитета є за 
поемане на риск;
3. открита и конструктивна комуникация 
между служителите;
4. подходящи стимули при вземане на 
решения за поемане на рискове, съобразени 
с рисковия профил и дългосрочните цели 
на банката.
(3) Надзорният съвет на банката, съот-
ветно членовете на съвета на директорите, 
които не са изпълнителни членове, следи 
за последователното прилагане на рисковата 
култура.
Раздел III
Конфликт на интереси
Чл. 6. (1) Всяка банка следва да осигури 
разделение на задълженията и създаване 
на подходящи информационни бариери във 
всички случаи, при които може да възникне